کهبین(kəbin)، سؤزجویونو هر کس بیر جور یوزور. هر کسین بئینینه نه گلیر، دیلینه گتیریب، نوقطالاندیریر. هر کس بئینیندهکین دئیه بیلر، آنجاق بئینیندهکینی کسینلشدیریب، دوندوروب، اوناتای گؤرموینلهره دیشینین دیبیندن قورتولانی دئمک، ادبلی اولسا دئییلنلری اؤز ایچینه سالیب، اؤزونده دئمهیه حاققی یوخ دیر. کسینلهشنلهرین اوستونده دایانیلسایدی دونیا، اولدوغو کیمی قالاردی، ایرهلیلهمزدی.
"کهبینی"، "کابین"(بو کلمهنین نه زاماندان ایشلهنیلمهیین نظره آلین!) گؤرنلر چوخ اولوب دیر. بیری گلیب بیر سؤز یازیب، باشقالاری اونا دایاناراق دئدیکلرینی قانیتلاییبلار. "کهبین" سؤزجویو او قدر ده ماراقلاندیرمامیشدی منی، آنجاق کهبیمهک سؤزجویونو ائشیدهدنده هر نه دهییشیلدی.
گئرمیلیلرین بیری کهبیمهیی دانیشیغیندا ایشلهتدی، نه آنلامدا اولدوغونو سوروشاندا "قوروماق" آنلامیندا اولدوغونو دئدی. بئله بیر آنلام داشیماغی، کئچیلمزایدی. "کهبین" آد اولاراق بیزده وارایدی. "کهبین" قورولوشوندا "گلین" سؤزجویو واریمیزدیر. بو آدین فئعلی ده ایشلهنیرمیش. کیمسه نییه گؤرمهمیشدی بیلمیرم!. بو گؤزللیکده آنلام داشییا بیلن سؤزجویو، باشقالارینا پای وئرمک یاخشی دوشمور.
تورکلر یاشایان یئرلرین، سؤزجوکلرینی توپلاماق هر بیر دیلسئوهنین گؤرهوی دیر. باشاردیقجا گلهجهیه سؤزداغارجیغیمیزی دولدورمالیییق. سؤزلر دیلین، وارلیغین، دوشونجهنین آچاریدیرلار. آچارلارلا آچانماساق دا، آچارلاری کهبیییب ساخلامالیییق.
azb_Arab azb_Arab azb_Arab azb_Arab